**IEKŠĒJIE NOTEIKUMI**

2022.gada 3.oktobrī Nr.27

**APSTIPRINĀTI**

ar Limbažu novada domes

03.10.2022. sēdes lēmumu Nr.987

(protokols Nr.14, 5.)

**VALSTS BUDŽETA MĒRĶDOTĀCIJAS UN PAŠVALDĪBAS FINANSĒJUMA APRĒĶINA UN SADALES KĀRTĪBA LIMBAŽU NOVADA IZGLĪTĪBAS IESTĀŽU PEDAGOGU DARBA SAMAKSAI**

*Izdoti saskaņā ar*

*likuma „Par pašvaldībām”*

*21.panta pirmās daļas 13. un 27.punktu,*

*41.panta pirmās daļas 2.punktu*

1. **Vispārīgie jautājumi**
2. Noteikumi “Valsts budžeta mērķdotācijas un pašvaldības finansējuma aprēķina un sadales kārtība Limbažu novada izglītības iestāžu pedagogu darba samaksai” (turpmāk – Noteikumi) nosaka kārtību, kādā Limbažu novada pašvaldības (turpmāk – Pašvaldība) izglītības iestādēm (turpmāk – izglītības iestādes) tiek aprēķināta un sadalīta:
   1. valsts budžeta mērķdotācija bērnu no piecu gadu vecuma izglītošanā nodarbināto pirmsskolas izglītības pedagogu, vispārējās pamatizglītības, vispārējās vidējās izglītības un profesionālās ievirzes izglītības pedagogu darba samaksai un valsts sociālās apdrošināšanas obligātajām iemaksām;
   2. Pašvaldības budžeta līdzekļi to pirmsskolas izglītības pedagogu, vispārējās pamatizglītības, vispārējās vidējās izglītības, profesionālās ievirzes izglītības un izglītības atbalsta iestādes pedagogu darba samaksai un valsts sociālās apdrošināšanas obligātajām iemaksām, kuri tiek līdzfinansēti vai finansēti no pašvaldības budžeta līdzekļiem.
3. Noteikumi nosaka Pašvaldības dibināto izglītības iestāžu pedagogu darba samaksas noteikšanas kārtību, darba samaksas apmēru, darba slodzes lielumu un amata vienību skaitu.
4. Limbažu novada Izglītības pārvalde sadarbībā ar Finanšu un ekonomikas nodaļas darbiniekiem nodrošina izglītības funkciju veikšanai  nepieciešamā  finansējuma aprēķināšanu un sadali izglītības iestādēm atbilstoši šiem noteikumiem un spēkā esošajiem normatīviem. Finanšu un ekonomikas nodaļa nodrošina pārskatu par valsts mērķdotācijas izlietojumu sagatavošanu un iesniegšanu normatīvajos aktos noteiktajā kārtībā.
5. Ja izglītības iestāde objektīvu iemeslu dēļ nespēj nodrošināt šajos Noteikumos noteikto kārtību, izglītības iestādes direktors/vadītājs (turpmāk katrs saukts – vadītājs) rakstiski informē Limbažu novada Izglītības pārvaldes (turpmāk - Pārvalde) vadību, kura izvērtē apstākļus un iesniedz priekšlikumu Pašvaldības izpilddirektoram (turpmāk – Izpilddirektors), iestādes budžeta izmaiņām.
6. Noteikumi piemērojami atbilstoši piešķirtajai valsts budžeta mērķdotācijai un Pašvaldības apstiprinātajam finansējumam attiecīgā kalendārā gada budžetā.
7. **Valsts mērķdotācijas un pašvaldības finansējuma pedagogu darba samaksai**

**aprēķināšanas un sadales principi**

1. Valsts budžeta mērķdotācija izglītības iestādēm, tai skaitā speciālās skolas, interešu izglītības iestāžu un profesionālās ievirzes izglītības iestāžu pedagogu darba samaksai, tiek aprēķināta saskaņā ar Latvijas Republikā spēkā esošajiem normatīvajiem aktiem un šiem Noteikumiem.
2. Pašvaldības budžeta līdzekļi pirmsskolas izglītības pedagogu darba samaksai (darbā ar bērniem no 1 gada 6 mēnešu līdz 5 gadu vecumam) tiek aprēķināti, ievērojot bērnu skaita attiecību pret vienu pedagoga mēneša algas likmi - 10:1, ņemot vērā izglītības iestādes darba laiku un nosakot, ka grupās, kur izglītojamo skaits ir lielāks par 20, iestādes vadītājs finansējuma daļu, kas pārsniedz 2 likmes, ir tiesīgs izmantot zemākās algas likmes celšanai. Grupās, kur izglītojamo skaits mazāks, tiek nosegts attiecīgās grupas darba laiks, piešķirot finansējumu ne mazāku kā 1,667 likmes uz 12 stundu darba laiku.
3. Ja valsts budžeta mērķdotācijas līdzekļi pirmsskolas izglītības pedagogu darba samaksai (darbā ar bērniem no 5 gadu vecuma) nav pietiekami, lai nodrošinātu bērnu skaita attiecību pret vienu pedagoga mēneša algas likmi – 10:1 un izglītības iestādes darba laiku, tiek veikta papildus finansēšana no pašvaldības budžeta līdzekļiem. Grupās, kur izglītojamo skaits ir lielāks par 20, iestādes vadītājs pašvaldības finansējuma daļu, kas pārsniedz 2 likmes, ir tiesīgs izmantot zemākās algas likmes celšanai. Grupās, kur izglītojamo skaits mazāks, tiek nosegts attiecīgās grupas darba laiks, piešķirot finansējumu ne mazāku kā 1,667 likmes uz 12 stundu darba laiku.
4. Pašvaldības budžeta līdzekļi vispārējās pamatizglītības un vispārējās vidējās izglītības pedagogu darba samaksai, tai skaitā interešu izglītības iestāžu un profesionālās ievirzes iestāžu pedagogu darba samaksai, tiek aprēķināti saskaņā ar šiem Noteikumiem.
5. Pārvalde nodrošina, ka Valsts izglītības informācijas sistēmā tiek ievadīta un apstiprināta informācija:
   1. līdz attiecīgā gada 5. septembrim par izglītojamo skaitu attiecīgā gada 1. septembrī pirmsskolas, pamata un vispārējās izglītības iestādēs (pa grupām, klasēm un izglītības programmām);
   2. līdz attiecīgā gada 1. oktobrim par izglītojamo skaitu interešu izglītības iestādē un profesionālās ievirzes mūzikas un mākslas iestādēs (pa grupām un izglītības programmām);
   3. profesionālās ievirzes izglītības iestādes sagatavo un iesniedz iesniegumu dotācijas saņemšanai normatīvajos noteiktajā kārtībā.
6. Profesionālās ievirzes mūzikas un mākslas skolu pedagogu darba samaksai nepieciešamo finansējumu iestādei un apmācību vietām mācību plāna īstenošanai un papildu pienākumu apmaksai, un likmju celšanai kārtējam budžeta gadam aprēķina saskaņā ar akreditētajām izglītības programmām, ņemot vērā spēkā esošos Ministru kabineta noteikumus. Trūkstošo finansējumu sedz no pašvaldības budžeta līdzekļiem.
7. Pašvaldības budžeta līdzekļi profesionālās ievirzes mūzikas un mākslas skolu pedagogu darba samaksai sagatavošanas klašu (grupu) mūzikā un mākslā programmu īstenošanai izglītojamajiem no 5 līdz 7 gadiem un izvēles instrumenta apguvei profesionālās ievirzes izglītības audzēkņiem no 5.klases, kuriem vidējais vērtējums priekšmetos ir ne zemāks par 7 ballēm un nav neattaisnotu kavējumu, tiek aprēķināti, ievērojot šādus nosacījumus:
   1. sagatavošanas klasē:
      1. mākslas programmā “Ievads vizuāli plastiskā mākslā” 4 stundas nedēļā, ja skolai ir reģistrētas vairākas programmas īstenošanas adreses, dažādās novada apdzīvotās vietās, tad 6 stundas nedēļā;
      2. mūzikas programmā individuālajam nodarbībām 0,75 stundas nedēļā vienam izglītojamajam, bet ne vairāk kā 19 stundas izglītības iestādei,  kurā mūzikas programmās ir vairāk par 50 audzēkņiem, bet ne vairāk kā 9 stundas iestādei, kurā mūzikas programmās ir līdz 50 audzēkņiem un 1 stunda nedēļā grupas nodarbībai “Mūzikas pamati”. Ja skolai ir reģistrētas vairākas programmas īstenošanas adreses, dažādās novada apdzīvotās vietās, tad 1 stunda grupai nedēļā, katrā programmas īstenošanas vietā;
      3. grupu nodarbībās izglītojamo skaits katrā programmas īstenošanas vietā ir 8-15 izglītojamie;
      4. mūzikas programmās “Izvēles instruments” 1 stunda nedēļā vienam izglītojamajam, bet ne vairāk kā 10 stundas izglītības iestādei.
   2. Profesionālās ievirzes sportā izglītības iestādes pedagogu darba samaksa tiek aprēķināta, ņemot vērā Ministru kabineta noteikumus un noslēgto finansēšanas līgumu:
      1. piešķirtā valsts budžeta mērķdotācija izlietojama mācību plāna īstenošanai un papildu pienākumu apmaksai un likmju celšanai saskaņā ar akreditējām izglītības programmām un izglītojamo grupām, ievērojot spēkā esošo normatīvo aktu prasības;
      2. nepieciešamo finansējumu mācību plāna īstenošanai un papildus pienākumu apmaksai, un likmju celšanai par kārtējam budžeta gadam aprēķina saskaņā ar akreditētajām izglītības programmām, mācību stundu plānu un izglītojamo grupām. Trūkstošo finansējumu sedz no pašvaldības budžeta līdzekļiem.
   3. Atbilstoši šo noteikumu 10. punktā apstiprinātajai informācijai tiek aprēķināts katras izglītības iestādes izglītojamo skaits noteiktajā izglītības pakāpē, piemērojot koeficientus saskaņā ar spēkā esošajiem normatīvajiem aktiem.
   4. Pašvaldība aprēķina mērķdotāciju pedagogu darba samaksai katrai vispārējās izglītības iestādei, ievērojot šādus normatīvajos aktos noteiktos kritērijus:
      1. izglītojamo no piecu gadu vecuma skaits attiecīgā izglītības pakāpē;
      2. minimālo pedagoga mēneša darba algas likmi;
      3. izglītības iestādē īstenojamās izglītības programmas;
      4. pēc 12.4.1., 12.4.2 un 12.4.3. punktos minēto kritēriju mērķdotācijas aprēķina izglītības iestādei, no mērķdotācijas apjoma, kas aprēķināts atbilstoši 12.4.1., 12.4.2. un 12.4.3. punktos minētajiem kritērijiem, ne mazāk kā septiņus procentus izlieto atbalsta personāla (izglītības iestādes bibliotekārs, skolotājs logopēds, izglītības psihologs, speciālais pedagogs, pedagogs karjeras konsultants, pedagoga palīgs) darba samaksai un ne vairāk kā 15 procentus – iestādes vadītāja un viņa vietnieku darba samaksai;
      5. finansējumu bērnu no piecu gadu vecuma izglītošanā nodarbināto skolotāju logopēdu darba samaksai no valsts budžeta mērķdotācijas, nosakot amata likmju skaitu;
   5. Finansējumu no Pašvaldības budžeta atbalsta personāla un citu pedagogu darba samaksai, kas netiek finansēta no valsts budžeta līdzekļiem, piešķir saskaņā ar šajos Noteikumos noteikto kārtību.
   6. Izglītības iestādes vadītāja mēneša darba algas likmi apstiprina Dome, ievērojot, ka:
      1. darba algas likme tiek apstiprināta periodam no 1. septembra līdz 31. augustam, atbilstoši faktiskajam izglītojamo skaitam attiecīgā gada 1. septembrī pirmsskolas, pamata un vispārējās izglītības iestādēs (vispārizglītojošo pamatskolu, kurās ir pirmsskolas grupas, kopējā izglītojamo skaitā iekļauti pirmsskolas 5-6 gadīgo grupu izglītojamie) saskaņā ar spēkā esošajiem normatīvajiem aktiem;
      2. darba algas likme tiek apstiprināta periodam no 1. oktobra līdz 30. septembrim atbilstoši faktiskajam izglītojamo skaitam attiecīgā gada 1. oktobrī, interešu izglītības iestādē un profesionālās ievirzes izglītības iestādēs saskaņā ar spēkā esošajiem normatīvajiem aktiem;
      3. Pašvaldība apstiprinātā valsts budžeta finansējuma ietvaros vai no Pašvaldības budžeta līdzekļiem nosaka augstāku izglītības iestādes vadītāja mēneša darba algas likmi:

12.6.3.1 atbilstoši iestādes vadītāja profesionālās darbības novērtēšanai, ko veikusi Pašvaldības izglītības iestāžu vadītāju profesionālās darbības novērtēšanas komisija vai Izglītības kvalitātes valsts dienests\*:

12.6.3.1.1. vispārējās vidējās un pamatizglītības izglītības iestāžu vadītājiem saskaņā ar 1.tabulu;

12.6.3.1.2. profesionālās ievirzes izglītības iestāžu un pirmsskolas izglītības iestāžu vadītājiem saskaņā ar 2.tabulu.

1.tabula

|  |  |
| --- | --- |
| Novērtēšanā iegūtais vērtējums procentos (no max punktu skaita) | Procenti algas likmes paaugstināšanai |
| 95-100% | 50% |
| 89-94% | 45% |
| 82-88% | 40% |
| 76-81% | 35% |
| 70-75% | 30% |
| 64-69% | 25% |
| 57-63% | 20% |
| 50-56% | 10% |
| 1-49% | 0% |

2.tabula

|  |  |
| --- | --- |
| Novērtēšanā iegūtais vērtējums procentos (no max punktu skaita) | Procenti algas likmes paaugstināšanai |
| 95-100% | 40% |
| 89-94% | 35% |
| 82-88% | 30% |
| 76-81% | 25% |
| 70-75% | 20% |
| 64-69% | 15% |
| 57-63% | 10% |
| 50-56% | 5% |
| 1-49% | 0% |

\*Izglītības kvalitātes valsts dienesta novērtējuma rezultātus piemēro, nosakot darba algas likmes paaugstināšanu uz 01.09.2022.

12.6.3.2. par vidējās izglītības programmu īstenošanu, nodrošinot kvalitatīvu un daudzveidīgu padziļināto mācību saturu:

12.6.3.2.1. valsts ģimnāzijā – 20 %

12.6.3.2.2 novada vidusskolās – 15 %

* + 1. Pašvaldībai no budžeta līdzekļiem, izvērtējot izglītības iestādes vadītāja darba intensitāti un personīgo ieguldījumu izglītības iestādes attīstībā, ir tiesības noteikt procentuālas piemaksas no zemākās mēnešalgas likmes atbilstoši šādiem kritērijiem:
       1. par izglītības iestādes dienesta viesnīcas un/vai izglītības iestādes atbildībā esošas sporta būves darbības administrēšanu, ja tā tiek izmantota kopienas un citu izglītības un pašvaldības iestāžu darbības nodrošināšanai, piemaksa par katru vienību 2 % apmērā no noteiktās zemākās mēneša darba algas likmes;
       2. pamatskolu ar pirmsskolas grupu vadītājiem noteikt piemaksu par pirmsskolu grupu administrēšanu, ņemot vērā pirmsskolas grupu skaitu iestādē:
          1. grupu skaits 2 – piemaksa 6 %;
          2. grupu skaits 3 – piemaksa 9 %;
          3. grupu skaits 4 un lielāks – piemaksa 12 %;

izglītības iestāžu vadītājiem par programmas īstenošanu vairākās adresēs (vairākās iestādes administrētās ēkās), dažādās novada apdzīvotās vietās - no 5% līdz 10%, atkarībā no iestādes programmu īstenošanas vietu skaita:

ja iestādei viena programmas īstenošanas vieta – 5 %;

ja iestādei divas un vairāk programmas īstenošanas vietas – 10 %.

1. Vispārējās izglītības, profesionālās ievirzes izglītības un interešu izglītības iestāžu vadītāju vietnieku un struktūrvienību vadītāju mēneša darba algas likme tiek noteikta ne mazāk kā 80 % apmērā no iestādes vadītājam noteiktās zemākās mēneša darba algas likmes.
2. Izglītības metodiķu zemākā mēneša darba algas likme tiek noteikta saskaņā ar Ministru kabineta noteikumiem.
3. Speciālās izglītības iestāžu pedagogu darba samaksu kārtējam budžeta gadam aprēķina saskaņā ar Ministru kabineta noteikumos noteikto speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtību.
4. Interešu izglītības iestāžu pedagogu darba samaksu kārtējam budžeta gadam aprēķina saskaņā ar Ministru kabineta noteikumos noteikto kārtību.
5. Izglītības iestāžu vadītāju un vietnieku darba samaksas finansēšanai tiek izlietoti ne vairāk kā 15 % no šo noteikumu 12.4.4. apakšpunktā minētās valsts budžeta mērķdotācijas.
6. Ja izglītības iestādes vadītāja un vietnieku darba algas finansēšanai jāizlieto vairāk nekā 15 % no šo Noteikumu 12.4.4. apakšpunktā minētās mērķdotācijas, kas aprēķināta konkrētajai izglītības iestādei, tad starpību, kas pārsniedz minētos procentus, sedz no Pašvaldības budžeta, ja nav noteikts citādi.
7. Pašvaldības finansējums pagarināto grupu nodrošināšanai tiek aprēķināts, ņemot vērā iestādes faktisko izglītojamo skaitu no 1. līdz 6. klasei (pilsētu un pagastu teritorijās esošajās Izglītības iestādēs) un no 1. līdz 3. klasei (novada administratīvā centra izglītības iestādēs) uz attiecīgā gada 1. septembri, paredzot 0,01 likmi uz vienu izglītojamo. Vecāki rakstiski iestādes vadītājam apliecina pagarinātās dienas grupas nepieciešamību.
8. Katra izglītības iestāde veido rezerves fondu līdz 2 % no vispārējās pamatizglītības un vispārējās vidējās izglītības iestādēm paredzētās valsts mērķdotācijas, kuru izlieto:
   1. ilgstoši slimojošu izglītojamo apmācībai;
   2. normatīvajos aktos noteikto pabalstu un kompensāciju izmaksai pedagogiem;
   3. citiem neparedzētiem gadījumiem.
9. Katrai izglītības iestādei no pašvaldības budžeta piešķir papildu 1 % finansējuma (no pašvaldības pedagogu atalgojuma finansējuma, izņemot administrācijas un atbalsta personāla), kuru izlieto normatīvajos aktos noteikto pabalstu un kompensāciju izmaksai pedagogiem.
10. Ja valsts budžeta mērķdotācija ir nepietiekama, lai nodrošinātu licencētās izglītības programmas īstenošanu, pedagogu darba samaksai var piešķirt Pašvaldības budžeta līdzekļus šo noteikumu 4. punkta kārtībā.
11. Atbilstoši Ministru kabineta noteikumiem un Pašvaldības iekšējiem noteikumiem “Interešu izglītība programmu īstenošanas principi, kārtība un kritēriji valsts mērķdotācijas un pašvaldības finanšu līdzekļu aprēķinam un sadalei Limbažu novada pašvaldībā”, Pašvaldības Interešu izglītības programmu izvērtēšanas un valsts mērķdotācijas sadales komisija vienu reizi gadā izvērtē un pirms mācību gada sākuma apstiprina izglītības iestāžu iesniegtās interešu izglītības programmas un lemj par valsts budžeta mērķdotācijas un pašvaldības budžeta līdzekļu sadales principu interešu izglītības programmu realizēšanai.
12. Metodiskā darba nodrošināšanai Pārvalde ar rīkojumu katra mācību gada sākumā apstiprina mācību jomu konsultantus, metodiskā centra vadītāju un viņu darba samaksu.
13. Lai primāri nodrošinātu mācību procesu vispārizglītojošajās skolās un pirmsskolas izglītības iestādēs (izglītojamo no piecu gadu vecuma apmācību), noteikt, ka profesionālās ievirzes un interešu izglītības nodarbības darba dienās tiek īstenotas no plkst. 13.30, vai, saskaņojot ar vispārizglītojošām skolām, pirmsskolas izglītības iestādēm.
14. **Pedagogu darba samaksa, slodzes lielums un amata vienību skaits**
15. Izglītības iestādes vadītājs atbild par izglītības iestādei piešķirtās valsts budžeta mērķdotācijas un Pašvaldības finansējuma racionālu un efektīvu izlietojumu un prioritārā secībā nodrošina mācību procesa, mācību priekšmetu un citu izglītības programmā paredzēto nodarbību apmaksu.
16. Pedagogu darba slodze tiek noteikta atbilstoši spēkā esošo Ministru kabineta noteikumu tiesiskajam regulējumam un katras izglītības iestādes piešķirtās valsts mērķdotācijas un Pašvaldības finansējuma apjomam.
17. Pedagoga darba slodze, kas atbilst vienai mēneša darba algas likmei, tiek noteikta par darba laiku astronomiskajās stundās atbilstoši viņa darba slodzei saskaņā ar spēkā esošajiem normatīvajiem aktiem.
18. Nosakot pedagoga slodzi, Izglītības iestādes vadītājs ņem vērā izglītojamo skaitu klasē un mācību priekšmetu, ko pedagogs māca.
19. Stundu skaitu fakultatīvajām nodarbībām, metodiskā darba veikšanai izglītības iestādē un citām ar izglītības iestādes attīstību saistītām darbībām nosaka Izglītības iestādes vadītājs, iekļaujoties valsts mērķdotācijas finansējumā.
20. Pedagoga darba slodze – kopējais tarificēto stundu skaits nedēļā - nedrīkst pārsniegt Darba likumā noteikto nedēļas darba laiku - 40 stundas nedēļā, neskaitot promesoša pedagoga aizvietošanu.
21. Pedagoga darba algu katru mācību gadu nosaka Izglītības iestādes vadītājs, veicot tarifikāciju uz 1. septembri un nepieciešamības gadījumā uz 1.janvāri.
22. Pedagoga zemākās darba algas likmi nosaka saskaņā ar spēkā esošajiem normatīvajiem aktiem.
23. Izglītības iestādes vadītājam atbilstoši iestādē apstiprinātajiem kritērijiem, kas saskaņoti ar Pārvaldi, izvērtējot pedagoga darba intensitāti un personīgo ieguldījumu izglītības iestādes attīstībā, ir tiesības noteikt augstāku pedagoga mēneša darba algas likmi par slodzi piešķirtās valsts mērķdotācijas finansējuma ietvaros.
24. Vispārējās izglītības iestāžu, profesionālās ievirzes izglītības iestāžu un interešu izglītības iestāžu vadītāji un viņu vietnieki, struktūrvienību vadītāji, izglītības metodiķi, sporta organizatori, izglītības iestāžu bibliotekāri, pirmsskolas izglītības iestāžu vadītāji, viņu vietnieki un pirmsskolas izglītības iestāžu metodiķi, ja viņu darba slodze minētajos amatos atbilst vienai darba likmei, līdztekus sava amata pienākumiem, saņemot par to papildu samaksu, var veikt citu pedagoģisko darbu līdz septiņām stundām.
25. Piemaksas pedagogam piešķir un piemaksas apmēru nosaka attiecīgās Izglītības iestādes vadītājs iestādes darba samaksas fonda ietvaros saskaņā ar spēkā esošajiem normatīvajiem aktiem.
26. Ņemot vērā personisko darba ieguldījumu, pedagogam var piešķirt prēmiju vai naudas balvu, izmantojot ietaupītos darba samaksai paredzētos budžeta līdzekļus. No valsts budžeta dotācijas un mērķdotācijas izmaksāto prēmiju un naudas balvu kopējais apmērs kalendāra gadā nedrīkst pārsniegt 120 procentus no pedagoga mēneša darba algas, bet kopējais kalendāra gadā izmaksāto prēmiju un naudas balvu apjoms valsts un pašvaldības izglītības iestādēs nedrīkst pārsniegt 175 procentus no pedagoga mēneša darba algas. Izglītības iestāžu vadītājiem, paredzētās naudas balvas vai prēmijas apmēru nosaka Pašvaldība, pārējiem pedagogiem – iestādes vadītājs saskaņā ar izglītības iestādē apstiprināto naudas balvu vai prēmiju piešķiršanas kārtību.
27. Pirmsskolas izglītības iestāžu vadītāju, viņa vietnieku un atbalsta personāla amata vienību skaitu (logopēds, psihologs, speciālās izglītības pedagogs) nosaka saskaņā ar šo noteikumu 3. tabulu.

3.tabula

**Pirmsskolas izglītības iestāžu vadītāju,**

**viņu vietnieku un atbalsta personāla amata vienību skaits**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Amata vienības nosaukums | Grupu skaits / amata vienību skaits | | | | | | | | | |
| 1 | 2 | 3 | 4 | 5 | 6 | 7 | 8 | 9 | 10 |
| Izglītības iestādes vadītājs | 1 amata vienība vienai izglītības iestādei | | | | | | | | |  |
| Izglītības iestādes vadītāja vietnieks (izglītības jomā) | - | - | - | - | - | 1 | 1 | 1 | 1 | 1 |
| Izglītības iestādes metodiķis | - | 0,2 | 0,4 | 0,6 | 0,8 | - | - | - | - |  |
| Logopēds | Viena amata likme uz 100 bērniem no 3 gadu vecuma (tajā skaitā valsts MD piešķirtais finansējums 5-6 gadīgo apmācībai). Viena amata vienība uz 1 speciālo grupu izglītojamiem ar valodas attīstības traucējumiem, ja ir licencēta izglītības programma. Izglītojamo skaits grupā atbilst normēto skolēnu skaitam pret vienu pedagoga mēnešalgas likmi. | | | | | | | | | |
| Mūzikas skolotājs | 0,111 likmes uz 1 grupu\* | | | | | | | | | |
| Sporta skolotājs | 0,083 likmes uz 1 grupu\* | | | | | | | | | |
| Speciālās izglītības skolotājs | 0,175 (7stundas) likmes uz bērnu ar speciālās izglītības programmu | | | | | | | | | |
| Izglītības iestādes psihologs | 1 amata likme uz 100 bērniem, no 3 gadu vecuma, iestādē, kura īsteno programmu “Bērniem drošs un draudzīgs bērnudārzs” | | | | | | | | | |
| Pirmsskolas izglītības skolotājs (sertificēts WSB speciālists) | 1 likme iestādē, kurā ir  uzstādīta silto smilšu iekārta WARMSANDBOX (WSB) | | | | | | | | | |

\*ar gatavošanos

1. Pamata un vispārējās izglītības iestāžu vadītāju, viņu vietnieku un atbalsta personāla (izglītības iestādes bibliotekārs, skolotājs logopēds, izglītības psihologs, pedagogs karjeras konsultants, speciālais pedagogs, pedagoga palīgs) amata vienību skaitu nosaka, ņemot vērā piešķirto valsts budžeta mērķdotācijas finansējumu saskaņā ar 4. tabulu.

4.tabula

**Pamata un vispārējās izglītības iestāžu vadītāju, viņu vietnieku un atbalsta personāla amata vienību skaits**

|  |  |  |  |  |  |  |
| --- | --- | --- | --- | --- | --- | --- |
| Amata vienības nosaukums | Izglītojamo skaits/ amatu vienību skaits | | | | | |
| līdz 50 | 51-100 | 101-150 | 151-250 | 251-500 | 501- 700 |
| Izglītības iestādes vadītājs | 1 | 1 | 1 | 1 | 1 | 1 |
| Izglītības iestādes vadītāja vietnieks | 0,5 | 1 | 1 | līdz 2\*\* | līdz 4\*\* | 5\*\* |
| Izglītības iestādes bibliotekārs | 0,2 | 0,3 | 0,5 | 0,8 | 1 | 1 |
| Skolotājs logopēds | Viena amata vienība uz 150 izglītojamiem no 1. līdz 4.klasei (ieskaitot). | | | | | |
| Izglītības iestādes psihologs | Viena amata vienība uz 350 izglītojamiem | | | | | |
| Pedagogs karjeras konsultants | Viena amata vienība uz 600 izglītojamajiem | | | | | |
| Speciālais pedagogs | Saskaņā ar licencēto speciālās izglītības programmu - 10 skolēni uz 1 pedagoga darba slodzi. | | | | | |
| Pedagoga palīgs | Saskaņā ar licencēto speciālās izglītības programmu- 10 skolēni uz 1 pedagoga darba slodzi. | | | | | |
| Sociālais pedagogs | Viena amata vienība uz 350 izglītojamiem. | | | | | |
| Sporta organizators | Ne vairāk kā 0,2 likmes, ja to atļauj finansējums no valsts budžeta mērķdotācijas. | | | | | |

\*\*iekļaujoties valsts budžeta mērķdotācijas piešķirtajā finansējumā iestādes vadītāja un viņa vietnieku darba samaksai

1. Interešu izglītības un profesionālās ievirzes izglītības iestāžu (mūzikas un mākslas skolas, sporta skolas) vadītāju, viņu vietnieku un atbalsta personāla amata vienību skaitu nosaka saskaņā ar šo noteikumu 5. tabulu.

5.tabula

|  |  |  |  |  |  |
| --- | --- | --- | --- | --- | --- |
| Amata vienības nosaukums | Izglītojamo skaits/ amata vienību skaits | | | | |
| **līdz 100** | **101-150** | **151-300** | **301-500** | **501- 800** |
| **Interešu izglītības iestāde \*\*\*** | | | | | |
| Iestādes vadītājs | 1 | 1 | 1 | 1 | 1 |
| Vadītāja vietnieks izglītības jomā |  | 0,25 | 0,5 | 1 | 1 |
| Interešu izglītības metodiķis | 1 likme uz novada 1.- 12.klašu izglītojamajiem | | | | |
|  | | | | | |
| **Profesionālā ievirze mūzikā un mākslā \*\*\*\*** | | | | | |
| Iestādes vadītājs | 1 | 1 | 1 | 1 | 1 |
| Vadītāja vietnieks izglītības jomā | 0,5 | 0,75 | 1 | 1,5 | 1,5 |
|  | | | | | |
| **Profesionālā ievirze sportā\*\*\*\*** | | | | | |
| Izglītības iestādes vadītājs | 1 | 1 | 1 | 1 | 1 |
| Izglītības iestādes vadītāja vietnieks | 0,5 | 0,75 | 1 | 1,5 | 2 |
| Sporta organizators |  | 0,25 | 0,5 | 0,75 | 1 |

*\*\*\* Izglītojamo skaitam tiek piemērots koeficients 0,5*

*\*\*\*\*Profesionālās ievirzes izglītības iestādēs pēc unikālā izglītojamo skaita iestādē, izglītības iestādē ar vienu jomu (mūzika vai māksla) aprēķinam tiek piemērots koeficients 0,5*

1. Izglītības atbalsta iestādes vadītājs un pedagoģiskie darbinieki tiek finansēti no pašvaldības budžeta līdzekļiem atbilstoši Ministru kabineta noteikumiem un saņem tādas pašas sociālās garantijas kā citu iestāžu pedagoģiskie darbinieki
2. Izglītības atbalsta iestādes vadītāja un pedagoģiskā personāla amata vienību skaitu nosaka saskaņā ar šo noteikumu 6. tabulu.

6.tabula

**Izglītības atbalsta iestādes vadītāja un pedagoģiskā personāla amata vienību skaits**

|  |  |
| --- | --- |
| Amata vienības nosaukums | Amata vienību skaits |
| Iestādes vadītājs | 0,3 |
| Psihologs | 1,2 |
| Logopēds | 1,6 |
| Speciālās izglītības skolotājs | 1,8 |
| Speciālās izglītības skolotājs- fizioterapeits | 0,5 |

1. Izglītības atbalsta iestādes pedagoģiskā personāla zemāko mēneša algas likme tiek noteikta par 20 % augstāka nekā pārējo pedagogu zemākā mēneša darba algas likme.
2. Izglītības iestāžu vadītāji nevar pārsniegt šajos Noteikumos noteikto amatu vienību skaitu, izņemot gadījumus, ja valsts mērķdotācijas finansējums ir pietiekams, tad iesniedzot argumentētu pamatojumu Pārvaldei, amatu vienību skaitu atbalsta personālam attiecīgajā mācību gadā var palielināt vai pārdalīt atbilstoši izglītojamo mācīšanās vajadzībām.
3. Izglītības iestādes vadītājs ir tiesīgs iestādē esošās vakantās pedagoga karjeras konsultanta un sociālā pedagoga amata vienības, palielinot audzināšanai paredzēto stundu skaitu.
4. **Pedagoģisko darbinieku sociālās garantijas**
5. Sociālās garantijas šo Noteikumu izpratnē ir pabalsti, apdrošināšana (veselības un nelaimes gadījumu) un izdevumu segšana par redzes korekcijas līdzekļu iegādi.
6. Ikgadējie atvaļinājumi un citi atvaļinājumi pedagoģiskajiem darbiniekiem(turpmāk - pedagogi) tiek piešķirti Izglītības likumā un Darba likumā noteiktā kārtībā.
7. Pabalsts pedagoga ģimenes locekļa nāves gadījumā:
   1. pedagogs saņem Pabalstu vienas minimālās mēneša darba algas apmērā viņa ģimenes locekļa – laulātā, bērna, vecāka, vecvecāka, adoptētāja vai adoptētā, brāļa vai māsas nāves gadījumā:
   2. lai Pabalstu saņemtu, jāiesniedz iesniegums Iestādes vadītājam par pabalsta saņemšanu. Iesniegumam jāpievieno mirušā ģimenes locekļa miršanas apliecības kopija, kā arī radniecību apliecinošo dokumentu kopijas;
   3. pēc noteikumu 48.2. apakšpunktā minēto dokumentu saņemšanas pabalsts tiek pārskaitīts uz pedagoga norādīto kontu kredītiestādē vai izmaksāts Pašvaldības kasē saskaņā ar Pašvaldības izpilddirektora vai Iestādes vadītāja rīkojumu.
8. Pašvaldība nosaka kārtību pedagogu veselības apdrošināšanai, un atbilstīgi tās nosacījumiem un šim mērķim kārtējā gada Pašvaldības budžetā paredzētajiem līdzekļiem veic apdrošināšanu.
9. Izdevumus par veselības apdrošināšanas kartes iegādi pedagogiem darba devējs apmaksā 50 % apmērā Pašvaldības vai Iestādes budžetā šim mērķim paredzēto līdzekļu ietvaros.
10. Ja ikgadējā veselības pārbaudē konstatēts, ka pedagogam nepieciešami darba pienākumu veikšanai piemēroti speciāli medicīniski optiski redzes korekcijas līdzekļi (brilles, briļļu lēcu un briļļu ietvaru iegāde, darba briļļu izgatavošana vai kontaktlēcu iegāde), darba devējs nodrošina ar tiem attiecīgo nodarbināto 75.00 EUR apmērā pēc ārsta izziņas piestādīšanas un izdevumu attaisnojošo dokumentu iesniegšanas Pašvaldības noteiktajā kārtībā.
11. Pedagogam, uz viņa iesnieguma pamata, ar Iestādes vadītāja rīkojumu, un iestāžu vadītājiem, uz viņa iesnieguma pamata, ar Pārvaldes vadītāja rīkojumu tiek piešķirtas brīvdienas, saglabājot atlīdzību:
    1. stājoties laulībā – 3 darba dienas;
    2. tuvinieka (laulātā, bērna, vecāka, vecvecāka, brāļa vai māsas, adoptētāja vai adoptētā un apgādājamā) nāves gadījumā – 3 darba dienas;
    3. mācību gada pirmajā dienā, pavadot uz skolu savu bērnu, kurš mācās vispārizglītojošā mācību iestādē no 1. līdz 4. klasei – 1 darba diena;
    4. pedagoga vai viņa bērna izlaiduma dienā, absolvējot izglītības iestādi – 1 darba diena.
12. **Izglītības iestāžu tarifikācijas kārtība**
13. Pārvalde nosaka izglītības iestāžu tarifikāciju iesniegšanas laiku, saskaņošanas kārtību un nepieciešamos dokumentus.
14. Izglītības iestāžu pedagogu tarifikācijas pirms saskaņošanas elektroniski, no Valsts izglītības informācijas sistēmas (VIIS) PDF formātā, tiek iesūtītas Pārvaldei pārbaudei.
15. Izglītības iestādes vadītājs Pārvaldei iesniedz:
    1. apstiprinātu izglītības iestādes pedagogu tarifikāciju katrā izglītības programmā un katram finansējumam atsevišķi;
    2. Izglītības iestādes vadītāja rīkojumu par ilgstoši slimojošo izglītojamo mājas apmācību;
    3. Izglītības iestādes vadītāja rīkojumu par pedagogu algas likmēm, ja tās saskaņā ar šo noteikumu 34. punktu tiek noteiktas augstākas nekā zemākā algas likme;
    4. Izglītības iestādes vadītāja rīkojumu par piemaksām par papildus pedagoģisko darbu saskaņā ar izglītības iestādē apstiprināto kārtību.
16. Izglītības iestādes pedagogu tarifikācijas VIIS saskaņo Pārvaldes speciālisti, apstiprina izglītības iestādes vadītājs.
17. Izglītības iestādes vadītāja tarifikācija tiek izdrukāta no Valsts izglītības informācijas sistēmas datu bāzes uz atsevišķas veidlapas. To saskaņo Pārvaldes speciālists, apstiprina Pārvaldes vadītājs.
18. **Noslēguma jautājumi**
19. Noteikumi piemērojami no 2022.gada 1.septembra.
20. Ar šiem noteikumiem spēku zaudē Limbažu novada pašvaldības 2021.gada 29.decembra iekšējie noteikumi Nr. 11 “Valsts budžeta mērķdotācijas un pašvaldības finansējuma aprēķina un sadales kārtība Limbažu novada izglītības iestāžu pedagogu darba samaksai” (apstiprināti ar Limbažu novada domes 29.12.2021. sēdes lēmumu Nr.748 (protokols Nr.14, 16.§)).
21. Izglītības iestāžu vadītājiem, kuri strādā kā pienākumu izpildītāji, un tiem, kuri atgriežas no bērnu kopšanas atvaļinājuma, darba algas aprēķinam piemēro procentuālos kritērijus zemākās mēneša darba algas likmes celšanai, kuras bija spēkā uz 2022.gada 1.janvāri un noteiktas ar Limbažu novada domes 2022.gada 27.janvāra lēmumu Nr. 7 “Par Limbažu novada izglītības iestāžu vadītāju mēnešalgas noteikšanu” (protokols Nr.1, 9.§).

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU